हथौड़े से फोड़ने वाला केक भी पॉपुलर; 100 से ज्यादा वैरायटी मौजूद
Rajasthan Zayka Special Story.  पहला ऐसा चॉकलेट कैफे है, जहां अलग-अलग आकार में 100 से ज्यादा वर्ल्ड फेमस चीजों की हुबहू आकार में बनी रंग-बिरंगी चॉकलेट खाने को मिलती हैं। गिटार, सांता क्लॉज से लेकर आप अपने घर का डिजाइन भी चॉकलेट
कल्पना कीजिए अगर वर्ल्ड फेमस ताजमहल से लेकर पेरिस का एफिल टावर चॉकलेट से बने होते और आपको इसका स्वाद भी चखने को मिलता तो कैसा होता?
चौंकिए नहीं, अब ऐसी फेमस चीजों का केवल दीदार ही नहीं, बल्कि इन्हें चख भी सकते हैं। ये सब मिलेगा आपको झीलों की नगरी उदयपुर के सिग्नेचर कैफे में।
यह प्रदेश का पहला ऐसा चॉकलेट कैफे है, जहां अलग-अलग आकार में 100 से ज्यादा वर्ल्ड फेमस चीजों की हुबहू आकार में बनी रंग-बिरंगी चॉकलेट खाने को मिलती हैं।
गिटार, सांता क्लॉज से लेकर आप अपने घर का डिजाइन भी चॉकलेट से तैयार करवा सकते हैं तो वहीं कप-थाली, बेट-बॉल, गिलास और अंगूठी के आकार में भी चॉकलेट का आनंद उठा सकते हैं।
चॉकलेट का शोरूम, बच्चों में फेमस है यहां का बॉम्ब
100 फीट रोड, रसबाग पर खुले सिग्नेचर कैफे को यंग एंटरप्रेन्योर सरिता नागदा चलाती हैं। यह कैफे चॉकलेट शोरूम के नाम से ज्यादा फेमस है और यहां की सबसे पॉपुलर आइटम है चॉकलेट बॉम्ब, जिसे खाने के लिए लोगों में खासा क्रेज है।
चॉकलेट बॉम्ब जब टेबल पर सर्व किया जाता है तो उसे कस्टमर अपने हाथ से चॉकलेट का गर्म लिक्विड ऊपर डालता है। इससे यह किसी बॉम्ब की तरह फटता हुआ दिखता है।
बॉम्ब का नाम सुनते ही कई कस्टमर तो डर की वजह से टेबल से दूर जाकर खड़े हो जाते हैं कि कहीं इसमें धमाका ना हो जाए, लेकिन ऐसा कुछ नहीं होता।
यह बड़े ही आसानी से बिना धमाके के फूटता है फिर लोग बड़े चाव से इसके अंदर निकलने वाली सरप्राइज चीजों का आनंद उठाते हैं।
चॉकलेट बॉम्ब की 4 वैरायटी
सरिता नागदा बताती हैं कि उनके पास चॉकलेट बॉम्ब की 4 वैरायटी है, जिनमें सबसे पहला ब्राउनी चॉकलेट बॉम्ब है। उसके अंदर ब्राउनी के साथ आइसक्रीम व चोको चिप्स डाली जाती है।
वहीं, दूसरा बच्चों का पसंदीदा किड्स चॉकलेट बॉम्ब है, जो 2 मफिन, वनीला आइसक्रीम और चोको चिप्स से बनता है।
तीसरा बॉम्ब लावा है, इस बॉम्ब में सबसे ज्यादा चॉकलेट होती है। हार्ट के आकार के इस बॉम्ब में आइसक्रीम व चोको चिप्स डाली जाती हैं।
चौथा सरप्राइज चॉकलेट बॉम्ब है, जिसमें सिग्नेचर स्पेशल पेस्ट्री, मफिन, ब्राउनी, कुकीज चॉकलेट अंदर भरी जाती हैं। इन्हें फोड़ने के लिए इनके ऊपर चॉकलेट का गर्म लिक्विड उड़ेला जाता है।
अनूठा है ‘पिनाटा’ केक, लकड़ी के हथोड़े से फोड़ते हैं
चॉकलेट लवर्स में यहां का चॉकलेट पिनाटा केक भी काफी फेमस है। ये एक तरह से चॉकलेट की सख्त लेयर से बना एक सरप्राइज केक होता है।
सख्त लेयर को तोड़ने के लिए लकड़ी के हथौड़े का इस्तेमाल होता है। लेयर टूटने के बाद अंदर से सरप्राइज चॉकलेट आइटम निकलते हैं। बच्चों में यह खासा पॉपुलर है।
चॉकलेट पिज्जा (चोकीजा) और चॉकलेट सैंडविच
यहां चॉकलेट से बना पिज्जा है, जो मैन्यू में चोकीजा के नाम से जाना जाता है। वहीं, चॉकलेट का सैंडविच भी लोगों को खासा पसंद है। इसके अलावा सिजलिंग ब्राउनी संडे का स्वाद भी लोगों को बेहद भाता है। इसे लोहे की गर्म प्लेट में परोसा जाता है फिर इसके ऊपर चॉकलेट की गर्म सिरप डाली जाती है। ब्राउनी संडे में आइसक्रीम, चोको चिप्स होती है। इसके अलावा इस कैफे में मेक्सिकन, इटालियन, कॉन्टिनेन्टल चायनीज फूड भी उपलब्ध है।
आगे बढ़ने से पहले देते चलिए आसान से सवाल का जवाब
मुंबई से आया आइडिया, खोला चॉकलेट का पहला कैफे
सरिता नागदा के पति योगेश नागदा सीए हैं। नागदा की जब मुंबई में जॉब थी तब सरिता ने उनके साथ रहकर मुंबई के कैफे कल्चर को काफी करीब से अनुभव किया।
वहीं से उन्हें ऐसा कैफे खोलने का आइडिया आया, जिसमें हर आइटम्स चॉकलेट से बने हों, जिसे बच्चे से लेकर युवा और बुजुर्ग भी खा सकें। सरिता बताती हैं कि वे खुद चॉकलेट खाने का बहुत शौकीन रही हैं। इसलिए उन्होंने चॉकलेट के आइटम्स का कैफे खोला।
प्रदेश का पहला कैफे, जहां चॉकलेट के 100 से ज्यादा आइटम्स
सिग्नेचर कैफे अपने आप में प्रदेश का पहला और सबसे अनूठा कैफे है, जिसमें 100 से ज्यादा चॉकलेट के बने आइटम्स उपलब्ध हैं।
ताजमहल, कटोरी, चम्मच, थाली, गिलास, चॉकलेट बुके, गिफ्ट बॉक्स चॉकलेट, बेट-बॉल, दिल, अंगूठी और बॉयज-गर्ल्स कपल के आकार में चॉकलेट हैं।
इसके अलावा सांता क्लाज, घर, क्रिसमस ट्री, स्टार-मून सहित ऑन डिमांड कई तरह के आकार के केक यहां उपलब्ध हैं, जिन्हें देख लोग खासा आकर्षित होते हैं।
कोविड में 6 माह बंद रहा, तब खुद सर्व करती, बर्तन भी खुद धोती
सरिता नागदा ने बताया कि उन्होंने कोविड महामारी से करीब 3 माह पहले ही अपना कैफे शुरू किया था, जिसमें पूरा स्टाफ दिल्ली का था। कोविड के कारण स्टाफ वापस लौट गया।
तब खुद अकेले ने ही करीब 6 माह तक कैफे चलाया। इस दौरान वे खुद चॉकलेट के आइटम बनाती थीं, खुद ही कस्टमर को सर्व करती थीं और कैफे के बर्तन तक खुद ही धोती थीं। वह बताती हैं कि कई बार ऑर्डर इतने आ जाते थे कि रात में 2 बजे तक कैफे में काम करती थीं।
दोस्तों ने दूरी बनाई तो कुछ अलग करने की ठानी
कैफे की मालिक सरिता नागदा ने बताया कि उन्होंने कंप्यूटर एप्लिकेशन में मास्टर डिग्री कर रखी है, लेकिन इस फील्ड में जाने का मन नहीं था। शुरू से रेस्टोरेंट या फिर कैफे खोलने की प्लानिंग थी।
वह कहती हैं कि एक वक्त ऐसा भी आया, मेरा स्टेटस बराबर का नहीं था तो कुछ दोस्तों ने मुझसे दूरी बना ली। एक ने तो मुझे मोबाइल पर ब्लॉक ही कर दिया था, यह मेरे लिए खुद का स्टेटस बनाने के लिए बड़ी सीख थी।
यहां देखिए रेट लिस्ट
सरिता नागदा ने बताया कि चॉकलेट से बना ताजमहल का प्राइस 700 रुपए, चोको पिज्जा 200 रुपए, चॉकलेट सैंडविच 150, चोको गिटार 30 रुपए, चॉकलेट कपल 290 रुपए, हाउस 999, चॉकलेट बॉम्ब 300 से 350 रुपए में उपलब्ध हैं। ऑर्डर ऑफलाइन और ऑनलाइन दोनों तरीके से लिए जाते हैं।
ये है मथानिया मिर्च से बना मर्तबान पनीर, जो मारवाड़ की ही वर्ल्ड फेमस मथानिया गांव की मिर्च से तैयार होता है। इसी गांव में उगने वाली तीखी लाल मिर्च में बनी पनीर की इस स्पेशल सब्जी का स्वाद चखने लोग दूर-दूर से आते हैं।
जोधपुर शहर के होटल जोन बाय द पार्क ने मथानिया कस्बे की मथानिया मिर्च के प्रयोग से बनाई इस डिश का नाम यूं तो मर्तबान पनीर रखा है, लेकिन चाहने वालों ने इसका नाम पनीर मथानिया रख दिया।
कस्टमर इसे मथानिया मिर्च वाला पनीर बोलकर ही ऑर्डर करते हैं। डिमांड इतनी है कि होटल में सबसे ज्यादा ऑर्डर इसी डिश के होते हैं। खास बात यह है कि ये डिश किसी प्लेट में नहीं बल्कि चीनी मिट्टी से बने मर्तबान में डालकर परोसी जाती है।
ये भी पढ़ें: 
‘गबागब’ आइसक्रीम, जिसके आगे बड़े ब्रांड भी फीके:खाने वालों की इतनी भीड़ कि जगह का नाम हुआ ‘कुल्फी चौक’, मोदी-सोनिया भी चख चुके स्वाद
बीकानेर का नत्थूसर गेट। शाम के समय जब आप इस रास्ते से निकलेंगे तो लोग हाथ में एक खास किस्म की कुल्फी और आइसक्रीम के मजे लेते नजर आएंगे। कोई स्टूल पर तो कोई दुकान की चौकियों पर बैठकर महफिल में पार्टी करता हुआ दिखाई देगा...(CLICK कर पढ़ें)